Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 1060

1. Ide tartoznak a történeti értékű gyűjteménydarabnak minősülő gépjárművek, ha megfelelnek az alábbi követelményeknek: — ritkaságuk révén értékesekké váltak; — közönséges körülmények között nem használatosak eredeti rendeltetésük szerint; — különleges kereskedelmi ügyletek tárgyai, amelyek nem tartoznak a hasonló használati tárgyak kereskedelmének körébe; — nagyértékűek; — a technikai fejlődés jelentős állomását vagy annak egy szakaszát képviselik. Mivel a gépjármű alapjában véve használati tárgy, amelynek élettartama viszonylag rövid és a folyamatos technikai fejlődés függvénye, az alábbi feltételeket is figyelembe kell venni, amennyiben nem állnak nyilvánvalóan ellentétben az előbbi követelményekkel: — a jármű eredeti állapotában van, az alvázat, a kormányművet, a fékrendszert, a motort stb. érintő lényegi változtatások nélkül, legalább 30 éves és olyan típusú, amilyet már nem gyártanak, — minden 1950 előtt gyártott jármű, akkor is ha nincs üzemképes állapotban.

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes